หนูพึ่งอายุ12 เมนพึ่งมาเมื่อเดือนพฤศจิกายน​2562 จนตอนนี้เดือนมกราคม​2563เเล้วยังไม่มาเลยค่ะอยากทราบว่าทำไมเมนไม่มาค่ะ​ เป็นเพราะหนูไม่ทานผักผลไมหรือเปล่า หรือว่าเป็นเพราะหนูกินอาหารไม่ถูกค่ะ​ อนากทราบจริงๆค่ะว่าจะทำยังไงให้เมนมาตามปกติเเล้ว เมนไม่มาเเบบนี้มีความเสี่ยงจะเป็นโรคอะไรไหมค่ะ?
สวัสดีค่ะ หากเพิ่งอายุ 12 ปี และเพิ่งมีประจำเดือนมาเป็นครั้งแรกเมื่อ พ.ย. 62 การที่ประจำเดือนในรอบต่อไปยังไม่มา ก็ยังไม่ถือว่าผิดปกติอะไร เนื่องจากในช่วงวัยรุ่น การทำงานของรังไข่อาจยังไม่สมบูรณ์ และอาจยังไม่มีการตกไข่เกิดขึ้น ประจำเดือนจึงมาไม่สม่ำเสมอ โดยมาห่างกันมากกว่าปกติได้ ไม่ได้เกิดจากการทานอาหารที่ไม่ถูกสัดส่วน ทั้งนี้ โดยส่วนใหญ่แล้ว เมื่อผ่านไปซักระยะ และรังไข่เริ่มมีการตกไข่เกิดขึ้นแล้ว ประจำเดือนก็จะค่อยๆ มาเป็นปกติค่ะโดยประจำเดือนที่ปกติจะมีระยะห่างระหว่างรอบเดือนตั้งแต่ 21-35 วัน (อาจนานถึง 45 วันได้) โดยในแต่ละรอบเดือนไม่จำเป็นต้องมีระยะห่างที่เท่ากัน และในแต่ละครั้งจะมานาน 2-7 วัน โดยในแต่ละรอบก็ไม่จำเป็นต้องเท่ากันเช่นกันอย่างไรก็ตาม การทานอาหารที่ไม่ถูกสัดส่วน แม้จะไม่ได้มีผลต่อการมาของประจำเดือนโดยตรง แต่ก็จะมีผลทำให้ร่างกายเจริญเติบโตได้ไม่เต็มที่ ระบบภูมิคุ้มกันร่างกายไม่แข็งแรง และอาจทำให้เกิดการเจ็บป่วยได้ ซึ่งในที่สุด ก็จะมีผลต่อการทำงานของรังไข่ และการมาของประจำเดือนได้ ดังนั้น ก็ควรทานให้อาหารให้ครบ 5 หมู่ ซึ่งก็ควรต้องทานผักและผลไม้ด้วยค่ะ